b'\n_START_ARTICLE_\nKomodoras (Karali\xc5\xa1kasis laivynas)\n_START_PARAGRAPH_\nKomodoras (angl. commodore; Cdre) \xe2\x80\x93 D. Britanijos Karali\xc5\xa1kojo laivyno karininko laipsnis, auk\xc5\xa1tesnis u\xc5\xbe kapitono, \xc5\xbeemesnis u\xc5\xbe kontradmirolo (angl. rear admiral) laipsn\xc4\xaf. NATO rang\xc5\xb3 kodas OF-6. Ekvivalenti\xc5\xa1kas armijos brigadininko (angl. brigadier) laipsniui. Atitinka Lietuvos laivyno flotil\xc4\x97s admirolo laipsn\xc4\xaf.\n_START_SECTION_\nSkiriamieji \xc5\xbeenklai\n_START_PARAGRAPH_\nDabartiniai laivyno komodor\xc5\xb3 skiriamieji \xc5\xbeenklai yra rankov\xc4\x97s antsiuvai ties rankogaliu \xe2\x80\x93 45 mm plo\xc4\x8dio auksinio galiono antsiuvas aplink rankov\xc4\x99 ir auksinis 45 mm skersmens \xc5\xbeiedas i\xc5\xa1 13 mm plo\xc4\x8dio galiono.\n_START_SECTION_\nIstorija\n_START_PARAGRAPH_\nDabartini\xc5\xb3 komodor\xc5\xb3 dabartiniai skiriamieji \xc5\xbeenklai yra buv\xc4\x99 antros klas\xc4\x97s komodoro skiriamieji \xc5\xbeenklai. Komodoro laipsnis kaip karinis laipsnis Karali\xc5\xa1kajame laivyne egzistuoja nuo 1997 m. Iki tol tai buvo pareigyb\xc4\x97, \xc4\xaf kuri\xc4\x85 skirdavo vyresniuosius kapitonus. Pavyzd\xc5\xbeiui, vyriausias eskadrini\xc5\xb3 mininink\xc5\xb3 vadas (angl. destroyer) laivyne gal\xc4\x97jo tur\xc4\x97ti titul\xc4\x85  angl. Commodore (D)), o vyriausias povandenini\xc5\xb3 laiv\xc5\xb3 (angl. submarines) vadas gal\xc4\x97jo tur\xc4\x97ti analogi\xc5\xa1k\xc4\x85 titul\xc4\x85 angl. Commodore (S). Abiem atvejais \xc5\xa1is titulas \xc5\xbeym\xc4\x97davo pareigyb\xc4\x99, bet ne laipsn\xc4\xaf.'